Scrisoare deschisă

**Către Domnul Leonard Azamfirei, rector Universitatea de Medicină, Farmacie, Științe și Tehnologie din Târgu Mureș  
Gh. Marinescu, 38, Târgu Mureș, Mureș, 540139**

**Stimate domnule rector, Leonard Azamfirei,**

**Această scrisoare deschisă a fost formulată acu scopul de a prezenta punctele noastre de vedere legate de drepturile noastre cetățenești și legate de statul de drept. Suntem studenți în cadrul UMFST, în prezent Universitatea Emil Palade și suntem indignați de faptul că în această instituție legile în vigoare nu sunt aplicate în mod corect, în speță cadrul legal referitor la folosirea limbii materne de către minoritatea maghiară, care numără 1,2 milioane de persoane, fiind una din cele mai numeroase minorități din Europa Centrală și de Est. În anii studenției noastre am fost și suntem martorii unui conflict artificial** creat **artificial de către conducerea Universității,** care a fost inițiat cu scopul de a politiza un drept constituțional al comunității din care facem parte. Din păcate în România limba maghiară a devenit o chestiune politizată, iar drepturile legate de folosirea limbii maghiare sunt deseori asociate cu opinii politice, nu sunt deloc considerate drepturi garantate de către Constituție[[1]](#footnote-2), de către dreptul internațional și dreptul intern.

**Noi credem cu desăvârșire că crearea unei facultăți maghiare în cadrul UMFST, în prezent Universitatea Emil Palade nu are avea consecințe negative asupra universității, mai mult ar contribui la întârirea statului de drept și al democrației în România. Ca atare nu dorim să fim martorii unui conflict politizat din cauza neaplicării legislației în vigoare. Legislația în vigoare garantează constituirea facultății maghiare, iar aceste facultăți maghiare funcționează fără obstacole în celelalte două universități multiculturale (conform Legii Educației Naționale nr. 1 din 2011) în cadrul Universității Babeș Bolyai, respectiv în cadrul Universității de Artă Târgu Mureș. Cerem să acceptați cerințele noastre legitime, care nu au un scop politic, sunt legate de transparență, de respectarea legilor și de încrederea generației tinere în instituțiile statului, deoarece prin aplicarea strictă și vizibilă al legilor, Universitatea Emil Palade ar contribui la democratizarea țării și la întârirea statului de drept, ceea ce este important într-un stat membru al Uniunii Europene. Deschiderea și funcționarea filialei UMFST din Germania, Hamburg a fost posibilă datorită faptului că țările UE respectă multilingvismul și multiculturalismul, care sunt recunoscute ca valori universale, care trebuie să fie garantate și în România: așadar trebuie respectate și în cazul creării unei facultății maghiare.**

Cerințele unei minorități nu sunt cerințe imposibile, aplicarea acestora este garantat prin dreptul internațional și intern cu scopul de a evita escalarea unor tensiuni și conflicte interetnice. Recomandările de la Haga[[2]](#footnote-3)(OSCE, Organizatia pentru Securitate si Cooperare Europeana, Înalt Comisar pentru Minoritatile Nationale privind Dreptul la Educație al Minorităților Naționale) includ următoarele:

”Învatamântul în limbile minoritatilor la nivel terțiar:

17)Persoanele care apartin minoritatilor nationale ar trebui să aibă asigurat accesul la învățământul terțiar în propria lor limba, dacă s-a demonstrat necesitatea unei astfel de forme de învățamânt, sau când are o justificare numerică. Învățământul tertiar în limbile minorităților naționale poate fi pus în mod legitim la dispoziția minorităților naționale prin crearea facilităților necesare în cadrul structurilor de învățământ existente, cu condiția ca aceasta să servească în mod corespunzător nevoile minorităților naționale respective. Persoanele care aparțin minorităților nationale pot utiliza și alte căi și mijloace pentru a-și înființa propriile unități de învățământ la nivel terțiar.

18) În situatia în care o minoritate naționala a deținut și administrat, într-o perioada istorică recentă, propriile sale instituții de învățământ superior, acest fapt ar trebui avut în vedere atunci când se crează cadrul pentru prevederile viitoare.

Ca urmare, cerem respectuos să luați în considerare importanța întăririi statutului de drept prin respectarea dreptului internațional și cel intern (Articolul 135[[3]](#footnote-4) din Legea Educației Naționale) și să acceptați cerințele studenților maghiari evitând continuarea acestui conflict artificial inițiat de către conducerea UMFST, în prezent Universitatea Emil Palade, al cărei victime suntem noi, studenții acestei universități.

Cu deosebită considerație,

1. Art. 32 – Dreptul la învăţătură: (3) Dreptul persoanelor aparţinând minorităţilor naţionale de a învăţa limba lor maternă şi dreptul de a putea fi instruite în această limbă sunt garantate; modalităţile de exercitare a acestor drepturi se stabilesc prin lege. [↑](#footnote-ref-2)
2. <https://www.osce.org/ro/hcnm/30381?download=true> [↑](#footnote-ref-3)
3. ART. 135

   (1) Învăţământul superior pentru minorităţile naţionale se realizează:

   a) în instituţii de învăţământ superior în cadrul cărora funcţionează facultăţi/linii/programe de studii cu predare în limba maternă;

   b) în instituţii de învăţământ superior multiculturale şi multilingve; în acest caz, se constituie secţii/linii cu predare în limbile minorităţilor naţionale;

   c) în cadrul instituţiilor de învăţământ superior pot fi organizate grupe, secţii sau linii de predare în limbile minorităţilor naţionale, în condiţiile legii.

   (2) Linia de studiu din cadrul universităţii multilingve şi multiculturale se organizează în departamente. Cadrele universitare aparţinând liniei de studiu adoptă şi elaborează un regulament de funcţionare propriu, care stabileşte procedurile de alegere şi alte aspecte specifice structurilor organizatorice ale liniei de studiu respective în concordanţă cu Carta universitară, în termen de 6 luni de la data intrării în vigoare a prezentei legi. [↑](#footnote-ref-4)